**Îmbrățișarea iernii**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am pus beteală, globuri și-ngeraşi

În bradul meu din casa cu pridvor

Și lângă sobă mi-am făcut sălaș,

Am adormit și am visat că zbor

Luam cu mine tot ce mi-era drag :

Îmbrățișarea iernii din copilărie...

Din amintiri făceam acum șirag

De perle prețioase și-n dar, ție

Le așezam acolo sus, în brad.

Lipsea totuși ceva din vârful lui :

Steluța, care pașii ne-a purtat

Pe cărăruia dulce-a dorului.

Când m-am trezit, focul trosnea în sobă,

Erai acolo. Și, la fel de cald,

Mi-ai prins în păr floarea de iris, albă

Ca și steluța ce zâmbea din brad.